हुन पनि कक्षाकोठा सबै भताभुङ्ग छ, हेर्दा लाग्थ्यो कुनै एउटा पाटी पौवा भत्केको छ । यहाँ कुल ८० जना विद्यार्थी छन् । स्कूलको स्टाफमा ३ शिक्षक र एक सहायक कर्मचारी गरी चारजना रहेका छन् । अधिकांश थामी विद्यार्थीहरु प्राथमिक तह पनि राम्रोसँग पढ्दैनन् । कक्षा ६ पढ्न डेढ घण्टाको बाटो हिंडेर जानुपर्ने बाध्यता रहेकोले यस क्षेत्रका थामीहरु हाइस्कूल पनि अत्यन्त न्यूनले गरेका छन् । पढ्दा पढ्दै कोही बिहे गर्छन्, कोही काठमाडौं जान्छन्, कोही विदेशिन्छन् । प्रधानाध्यापक कार्की भन्छन्–“भौगोलिक वातावरण, अशिक्षा, गरिबी र परम्परागत केही कु–संस्कारका कारण आधुनिक समयसँगै यस क्षेत्रका थामी समुदायमा परिवर्तन आएको देखिदैन ।
